Jens Storekrak
Moltemyrvegen 12
9999 VIDALEN 13. mai 2020

Dato til høyre på samme linje som postnummer og poststed

Navn og adresse til avsender

Vest-Aurdal kirkelige fellesråd
Gråbeinvegen 101
9999 VIDALEN

Ekstra linjeskift kan være bra. Mottakerens adresse kan du plassere slik at den passer når du bretter arket i en vinduskonvolutt.

Navn og adresse til mottaker

Overskrift med fet skrift. Det skal ikke være punktum etter overskriften.

**Søknad om sommerjobb**

Vis til annonse. Si gjerne noe om motivasjon.

Jeg viser til annonsen på [www.vidalen.no](http://www.vidalen.no) 2. mai 2020 og søker med stor interesse sommerjobb som gaid i Vidalen stavkirke.

Fra 2016 til 2018 bodde jeg sammen med familien min i London. Jeg gikk på internasjonal skole der engelsk var førstespråk. Kompletterende undervisning i norsk, samfunnsfag og KRLE fikk jeg gjennom Globalskolen. Jeg er nå 15 år og går i 10. klasse på Vidalen barne- og ungdomsskole.

Skolegang og evt. arbeidslivserfaring

I april leverte jeg en større oppgave om Vidalen stavkirke der temaet var middelalderkunst i kirka vår.

Momenter som gjør at søkeren passer til stillingen

Sommeren 2019 jobbet jeg som vikarorganist i stavkirka og hadde blant annet fem konserter for turistgrupper som besøkte dalen vår.

De to siste årene har jeg vært medlem av Vidalen ungdomslag, og høsten 2019 hadde jeg skuespillerrolle i Vidalsspelet.

Jeg ser på meg selv som en utadvendt ungdom som har gode samarbeidsferdigheter. Det er like naturlig for meg å bruke engelsk som norsk. Jeg blir gjerne én av kirkas faste gaider i årene som kommer.

Leder i Vidalen ungdomslag, Gunn Vidalsseter, mobil 99 99 99 97, kan gi nærmere opplysninger om meg.

Egenskaper, kvalifikasjoner m.m.

Referanse

Trenger dere mer informasjon, kan dere kontakte meg på e-post jens.storekrak@vidalen.no eller mobil 99 99 89 99.

Mer kontaktinformasjon.

Med vennlig hilsen

Jens Storekrak

6 vedlegg

Ekstra linjeskift

Skriv navnet ditt med håndskrift.

Bruk samme skrifttype og skriftstørrelse i hele søknaden. Her har vi benyttet Calibri 11. Times New Roman 12 er et godt alternativ. Du kan bruke standard marginnstillinger og linjeavstand i tekstbehandlingsprogrammet ditt.
Søknaden bør ikke være på mer enn én side.

Tall på vedlegg du sender med søknaden